Albei sy kinders is ook leerders aan die Hoërskool Hartbeespoort. Hy ploeg sy passie vir die rolprentbedryf terug in die gemeenskap deur sy rolprentvaardighede met die leerders van die skool te deel.
“Machiel Roets skryf al ons musiek. Ek het hom gebel en gesê ons kort ŉ oorwurm-liedjie wat in jou kop gaan vassteek met lirieke wat ŉ impak maak. Omtrent ŉ uur later het ek die liedjie by hom gekry. Die liedjie en video is binne 24 uur geskryf, stemopnames gedoen, geskiet, gemeng en geredigeer,” vertel Kruger.
“Ons het gedink die land het so iets nodig – vir die kinders deur die kinders. En die terugvoer wat ons kry, is baie positief. Die video is op Facebook reeds sowat 12 000 keer gekyk en 500 keer gedeel. Hopelik versprei die video vinniger as die virus!” skerts Kruger.